
Text rozhodnutia
Súd: Krajský súd Žilina Spisová značka: 7Co/552/2015 Identifikačné číslo súdneho spisu: 5608205010 Dátum vydania rozhodnutia: 30. 10. 2015 Meno a priezvisko sudcu, VSÚ: Mgr. František Dulačka ECLI: ECLI:SK:KSZA:2015:5608205010.3 Opravné uznesenie Krajský súd v Žiline, ako súd odvolací, v právnej veci žalobcu: Slovenská kancelária poisťovateľov, so sídlom Bratislava, Trnavská cesta 82, IČO: 36 062 235, zastúpený Allianz-Slovenská poisťovňa, a.s., so sídlom Bratislava, Dostojevského rad 4, IČO: 00 151 700, proti žalovanému: X. B., bytom E. O., F. J. XXX (u K. X.), právne zastúpený JUDr. Jiřím Martausom, advokátom, so sídlom E. F., Ul. X. F. XXX/XX, o zaplatenie 398,33 Eur s príslušenstvom, o vydanie opravného uznesenia, takto r o z h o d o l : O p r a v u j e výrok uznesenia Krajského súdu v Žiline z 7. októbra 2015, sp. zn. 7Co/552/2015-78, ktorý má s p r á v n e znieť: P r i p ú š ť a čiastočné späťvzatie návrhu na začatie konania v časti o zaplatenie istiny 398,33 Eur s 12 % úrokom z omeškania od 21.10.2009 do zaplatenia, v tejto časti rozsudok Okresného súdu Liptovský Mikuláš č. k. 8C/197/2008-44 zo dňa 27. 11. 2008 z r u š u j e a konanie z a s t a v u j e . o d ô v o d n e n i e : Napadnutým uznesením krajský súd podľa § 208 O.s.p. pripustil čiastočné späťvzatie návrhu navrhovateľa na začatie konania v časti o zaplatenie istiny 398,33 Eur s 12 % úrokom z omeškania od 21.10.2009 do zaplatenia, v tejto časti rozsudok okresného súdu zrušil a konanie zastavil. Vychádzal z podania navrhovateľa - čiastočného späťvzatia návrhu na začatie konania z 23.09.2014. V písomnom vyhotovení predmetného uznesenia došlo k uvedeniu zrejmej nesprávnosti, keď krajský súd vo výroku uznesenia nesprávne uviedol, že pripúšťa čiastočné späťvzatie návrhu na začatie konania v časti o zaplatenie istiny spolu s úrokom z omeškania od 21.10.2008 namiesto správneho udania roku 2009. Krajský súd preto v zmysle § 164 O.s.p. vydal opravné uznesenie, ktorým odstránil zjavnú nesprávnosť v označení správneho dátumu uvedeného vo výroku predmetného uznesenia. V danom prípade rozhodol o odstránení zrejmej nesprávnosti, na základe podaného návrhu navrhovateľa z 26.10.2015. Toto rozhodnutie okresného súdu bolo prijaté hlasovaním pomerom hlasov 3:0. Poučenie: Proti tomuto uzneseniu odvolanie n i e j e prípustné.

